CELEX: 62016CN0017
Language: sk
Date: 2016-01-12 00:00:00
Title: Vec C-17/16: Návrh na začatie prejudiciálneho konania, ktorý podal Cour de cassation (Francúzsko) 12. januára 2016 – Oussama El Dakkak, Intercontinental SARL/Administration des douanes directes

7.3.2016   
            
            
               SK
            
            
               Úradný vestník Európskej únie
            
            
               C 90/11
            
         Návrh na začatie prejudiciálneho konania, ktorý podal Cour de cassation (Francúzsko) 12. januára 2016 – Oussama El Dakkak, Intercontinental SARL/Administration des douanes directes
   (Vec C-17/16)
   (2016/C 090/15)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobcovia: Oussama El Dakkak, Intercontinental SARL
   
      Žalovaný: Administration des douanes directes
   
      Prejudiciálna otázka
   
   Majú sa článok 3 ods. 1 nariadenia (ES) č. 1889/2005 z 26. októbra 2005 (1) a článok 4 ods. 1 nariadenia (ES) č. 562/2006 z 15. marca 2006 (2) vykladať v tom zmysle, že štátny príslušník tretieho štátu, ktorý sa nachádza v medzinárodnom tranzitnom priestore letiska, nepodlieha ohlasovacej povinnosti vyplývajúcej z článku 3 ods. 1 nariadenia (ES) č. 1889/2005 z 26. októbra 2005, alebo naopak ich treba vykladať tak, že tento štátny príslušník podlieha tejto ohlasovacej povinnosti ako osoba, ktorá prekročila vonkajšie hranice Spoločenstva na jednom z hraničných priechodov podľa článku 4 ods. 1 nariadenia (ES) č. 562/2006 z 15. marca 2006?
   
      (1)  Nariadenie Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva (Ú. v. EÚ L 309, s. 9).
   
      (2)  Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 105, s. 1).